Alema

Alema er en slekt av biller som tilhører familiegruppen bladbiller (Chrysomelidae).

Utseende 
Små (ca. 2,5 millimeter), avlange, blanke, gulaktige jordlopper. Antennene er nokså kraftige og noe over halvparten så lange som kroppen. Hodet er forholdsvis stort med utstående fasettøyne, noe bredere enn pronotum, som er omtrent så bredt som langt. Dekkvingene er jevnbrede med kraftige punktrader. Bakbeina er krafige hoppebein.

Levevis 
Artene lever på bregner i familien Cyatheaceae.

Utbredelse 
Slekten er utbredt på New Zealand.

Systematisk inndeling  

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien jordlopper, Alticinae Newman, 1834
 stammen Alticini
 understammen Manobiina Bechyné & Bechyné, 1975
 Slekten Alema Sharp, 1876
 Alema paradoxa Sharp, 1876
 Alema spatiosa Broun, 1880

Eksterne lenker 
 Nettside om Alema paradoxa
 Bilde av Alema paradoxa
 

Bladbiller
Biller formelt beskrevet i 1876
New Zealands insekter